《奉和太子秋晚诗》
南北朝·萧晔

副君乘暇景，临秋坐北宫。杏梁照初月，莲池引夕风。

清晖洞藻井，流香入绮栊。鹊声时徙树，萤光乍灭空。

凉氛散簟席，露色变林丛。

作者简介：南朝梁南兰陵（今江苏常州）人，字通明。萧映弟。封上黄侯，位宗正卿，出为晋陵太守。美才仗气，言多激扬，名盛海内，特为太子萧纲(简文帝)友爱，为东宫四友之一。卒谥替。